**ŠKOLA ZA TRGOVINU I MODNI DIZAJN RIJEKA**

**STANE VONČINE 1A**

**51000 RIJEKA**

KLASA: 007-03/22-01/22

URBROJ: 2170-60-02-22-01

U Rijeci 04. studenog 2022. godine

Na temelju članka 127. Zakona o odgoju i obrazovanju u osnovnoj i srednjoj Školi (NN br., 87/08., 86/09., 92/10., 105/10., 90/11. 5/12., 16/12., 86/12., 126/12, 94/13., 136/14.,-RUSRH., 152/14., 7/17 i 68/18, 98/19, 64/20), članka 82.-87. Statuta Škole za trgovinu i modni dizajn Rijeka i na temelju Odluke Školskog odbora o raspisivanju natječaja za imenovanje ravnatelja/ice Škole za trgovinu i modni dizajn Rijeka (KLASA: 007-03/22-01/21, URBROJ: 2170-60-02-22-02) donesene na ­­­­33. sjednici održanoj 27. listopada 2022., Školski odbor Škole za trgovinu i modni dizajn Rijeka, raspisuje

**NATJEČAJ**

**za imenovanje ravnatelja/-ice Škole za trgovinu i modni dizajn Rijeka**

Ravnatelj/ica školske ustanove mora ispunjavati sljedeće nužne uvjete:

1) završen studij odgovarajuće vrste za rad na radnom mjestu nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:  
a) sveučilišni diplomski studij ili  
b) integrirani preddiplomski i diplomski sveučilišni studij ili  
c) specijalistički diplomski stručni studij;  
d) položen stručni ispit za nastavnika ili stručnog suradnika, osim u slučaju iz članka 157. stavaka 1. i 2. Zakona o odgoju i obrazovanju u osnovnoj i srednjoj školi

2) uvjete propisane člankom 106. Zakona o odgoju i obrazovanju u osnovnoj i srednjoj školi

3) najmanje osam (8) godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet (5) godina na odgojno-obrazovnim poslovima u školskim ustanovama.

Dodatne kompetencije su: poznavanje stranoga jezika, osnovne digitalne vještine i iskustvo rada na projektima.

Ravnatelj/ica se imenuje na pet (5) godina.

**Kandidati za ravnatelja/icu dužni su priložiti sljedeće dokumente u izvorniku ili ovjerenoj preslici:**

1. vlastoručno potpisanu pisanu prijavu za natječaj
2. životopis
3. diplomu, odnosno dokaz o stečenoj vrsti i razini obrazovanja
4. dokaz o državljanstvu
5. dokaz o radnom iskustvu – potvrdu ili elektronički zapis o podacima evidentiranim u bazi podataka HZMO-a (ne starije od dana raspisivanja natječaja)
6. dokaz o radnom iskustvu u školskim ili drugim ustanovama u sustavu obrazovanja ili u tijelima državne uprave nadležnim za obrazovanje – potvrda poslodavca o vrsti poslova i trajanju radnog odnosa
7. dokaz o položenom stručnom ispitu (ako je prema zakonskoj obvezi kandidat morao polagati stručni ispit) ili dokaz da je osoba oslobođena polaganja stručnog ispita sukladno članku 157. st. 1. i 2. Zakona o odgoju i obrazovanju u osnovnoj i srednjoj školi
8. dokaz o stjecanju pedagoško-psihološkog obrazovanja/pedagoških kompetencija (za kandidate koji su bili u obvezi stjecanja istoga sukladno Zakonu o odgoju i obrazovanju u osnovnoj i srednjoj školi)
9. dokaz da se protiv kandidata ne vodi kazneni postupak za kaznena djela sukladno članku 106. Zakona o odgoju i obrazovanju u osnovnoj i srednjoj školi (ne starije od dana raspisivanja natječaja)
10. program rada za mandatno razdoblje
11. pisanu suglasnost kandidata prema kojoj Škola za trgovinu i modni dizajn Rijeka može od Ministarstva pravosuđa i uprave zatražiti izdavanje posebnog uvjerenja za fizičke osobe sukladno članku 13. Zakona o pravnim posljedicama osude, kaznenoj evidenciji i rehabilitaciji

Dokazi o ispunjavanju dodatnih kompetencija koje se vrednuju sukladno odredbama čl. 86.- 88. Statuta Škole za trgovinu i modni dizajn Rijeka ako ih kandidati imaju, dostavljaju se u izvorniku ili ovjerenoj preslici, a dokazuju se na sljedeći način:

1. Poznavanje stranog jezika dokazuje se preslikom indeksa o završenom kolegiju stranog jezika, diplomom odnosno drugom ispravom o završenom studiju stranog jezika, uvjerenjem odnosno potvrdom ili drugom ispravom škole stranih jezika odnosno druge ovlaštene ustanove ili pravne osobe za edukaciju stranog jezika o završenom stranom jeziku te razini odnosno stupnju poznavanja stranog jezika.

2. Osnovne digitalne vještine dokazuju se potvrdom odnosno uvjerenjem ili drugom ispravom institucije, ustanove ili ovlaštene pravne osobe za edukaciju u području informatike, o završenoj edukaciji stjecanja digitalnih vještina, odnosno diplomom ili drugom ispravom o završenom studiju iz područja informatike.

3. Iskustvo rada na projektima dokazuje se potvrdom, uvjerenjem ili drugom ispravom o radu na projektu.

Ako kandidat dostavi više različitih dokaza o dodatnim kompetencijama poznavanje stranog jezika i osnovne digitalne vještine, u obzir se uzima samo jedan dokaz po kompetenciji.

Ako kandidat dostavi više različitih dokaza o dodatnoj kompetenciji iskustvo rada na projektima, u obzir se uzima samo jedan dokaz koji donosi najviše bodova sukladno odredbi članka 88. Statuta Škole za Trgovinu i modni dizajn Rijeka.

Na natječaj se mogu javiti osobe oba spola.

Kandidati koji se pozivaju na pravo prednosti pri zapošljavanju na temelju posebnih propisa dužni su u prijavi na natječaj pozvati se na to pravo te priložiti svu potrebnu dokumentaciju prema posebnom zakonu te imaju prednost u odnosu na ostale kandidate samo pod jednakim uvjetima.

Kandidati koji se pozivaju na pravo prednosti sukladno odredbi čl. 102. st. 1.-3. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21) dužni su uz prijavu na natječaj, pored dokaza o ispunjavanju traženih uvjeta, dostaviti i dokaze iz članka 103. stavka 1. istog Zakona koji su navedeni na internetskoj stranici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidati koji se pozivaju na pravo prednosti sukladno odredbi čl. 48. st. 1.-3. Zakona o civilnim stradalnicima iz Domovinskog rata (NN 84/21) dužni su uz prijavu na natječaj, pored dokaza o ispunjavanju traženih uvjeta, dostaviti i dokaze iz čl. 49. st. 1. istog Zakona koji su navedeni na internetskoj stranici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidati koji se pozivaju na pravo prednosti sukladno odredbi čl. 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18, 32/20) dužni su uz prijavu na natječaj, pored dokaza o ispunjavanju traženih uvjeta, dostaviti dokaz o invaliditetu odnosno odgovarajuću javnu ispravu o invaliditetu na temelju koje se osoba može upisati u očevidnik osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca.

Kandidati koji se pozivaju na pravo prednosti sukladno odredbi čl. 48.f Zakona o zaštiti vojnih i civilnih invalida rata (NN 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13, 98/19) dužni su uz prijavu na natječaj, pored dokaza o ispunjavanju traženih uvjeta, dostaviti svu propisanu dokumentaciju prema navedenom Zakonu.

Rok za podnošenje prijava je **osam (8) dana od dana objave natječaja** u „Narodnim novinama“ i mrežnoj stranici Škole <http://ss-tmd-ri.skole.hr/natje_aji>

Prijave na natječaj s potrebnom dokumentacijom potrebno je dostaviti u zatvorenoj omotnici osobno ili preporučenom poštom na adresu Škole: **Škola za trgovinu i modni dizajn Rijeka, Stane Vončine 1A, 51000 Rijeka** s naznakom **„Za natječaj za ravnatelja/-icu – NE OTVARATI!“**

Nepravovremene i nepotpune prijave neće se razmatrati.

Kandidati će biti pozvani na predstavljanje programa rada za mandatno razdoblje sukladno članku 127. Zakona o odgoju i obrazovanju u osnovnoj i srednjoj školi te članka 93. Statuta Škola za trgovinu i modni dizajn Rijeka.

Prijavom na natječaj kandidat daje privolu Školi za trgovinu i modni dizajn Rijeka da se njegovi osobni podaci prikupljaju, obrađuju, objavljuju i čuvaju u svrhu provođenja javnoga natječaja za imenovanje ravnatelja Škola za trgovinu i modni dizajn Rijeka, u skladu s propisima kojima je propisana zaštita osobnih podataka.

O rezultatima natječaja kandidati će pisano biti obaviješteni u roku od 45 dana od isteka roka za podnošenje prijava.

Predsjednica Školskog odbora:

Zvjezdana Bačinić, prof.